Evit ar pezh a sell doc'h ar sevenadur, selaouomp doc'h an aotroù ministr ar Sevenadur vroadel, an aotroù Doc Gyneco e tisplegiñ e brogram : "Ben euh... euh... ben... euh".... Ha, d'am sonj diaesamentoù teknikel a zo get ar pezh bet laret get an aotroù Dok Gineco, n'eo ket al lusk mad d'am sonj... Geo, lakaet eo bet al lusk mad, hervez tud an deknik... Bon, ben, pasomp, ni selaouo Dok Gyneco ur wezh all...    Ha bremañ ur gemenadenn a  berzh Minister an diabarzh ha yec'hed speredel ar Fransizion (Ministère de l'Intérieur et de la salubrité morale des Français) : "Abaoe ar pevarzek a viz Gouere 2007 ar Fransizion a zle kanal bemdez ar Varseillaise, dre ret, en o sav. Ar re vouzard a zle ivez kemer pezh get yezh ar sinoù; n'eus nemet ar merc'hed e toug a c'hell chom astennet, evit nompass lakat ar babigoù en arvar. Get ar c'hamerioù bet lakaet e bep ti e Bro C'hall a bezh, ar polis a c'hell gwelout ar sitoianed fall".